                                                             Anexa nr.1 H.C.L nr.……..…/   …………..  
                   Condiții generale și specifice de participare la concursul organizat pentru ocuparea funcției vacante de conducere de Director grad I al Clubului Sportiv Bihorul Beiuș

       Ocuparea postului vacant de conducere, de Director grad I al Clubului Sportiv Bihorul Beiuș,corespunzător funcției contractuale  se face prin concurs / examen
        La concursul organizat pentru ocuparea postului vacant poate participa orice persoana care indeplinește condițiile generale si condițiile specifice stabilite prin fișa postului pentru ocuparea respectivei funcții contractuale, în conformitate cu prevederile art.3 din anexa la Hotărârea de Guvern nr.286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte imediat superioare a personalului contractual din sectorul bugetar plătit din fonduri publice,astfel:
       
 Condiții generale :
a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b) cunoaşte limba română, scris şi vorbit;
c) are vârsta minimă reglementată de prevederile legale;
d) are capacitate deplină de exerciţiu;
e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea. 

Condiții specifice:
a) studii universitare de licență absolvite cu diplomă de licență sau echivalentă în una din ramurile de știință : stiințe  economice,stiințe politice sau stiințe juridice

b) vechime în specialitatea studiilor necesare ocupării funcției minim 3 ani

c) studii de master

c) depunerea unui proiect de management care să cuprindă o proiecție fundamentală a bugetului de venituri și cheltuieli al Clubului Sportiv Bihorul Beiuș,instituție publică în subordinea Consiliului Local al municipiului Beiuș, pentru perioada 2021-2025, strategii,programe,proiecte,măsuri concrete, cuantificabile ce vor fi avute în vedere în perioada de executare a contractului de management.
